Käyttöoikeussopimus

LUE TÄMÄ KÄYTTÖOIKEUSSOPIMUS HUOLELLISESTI ENNEN OHJELMISTON KÄYTTÄMISTÄ.  ASENTAMALLA OHJELMISTON TAI KÄYTTÄMÄLLÄ SITÄ ASIAKAS SITOUTUU TÄMÄN KÄYTTÖOIKEUSSOPIMUKSEN EHTOIHIN. 

1. Käyttöoikeussopimus. Advanced Micro Devices, Inc. ("AMD") myöntää asiakkaalle tämän käyttöoikeussopimuksen yhteydessä toimitetun ohjelmiston (jäljempänä "ohjelmisto") käyttöoikeuden, ohjelmiston toimittamiseen käytetystä tietovälineestä riippumatta. Ohjelmisto on tarkoitettu käytettäväksi ainoastaan ohjelmiston yhteydessä hankittujen AMD-laitteistojen ("AMD Laitteisto") kanssa.  Asiakas omistaa tietovälineen, jolle ohjelmisto on tallennettu, mutta ohjelmiston ja siihen liittyvän dokumentaation omistusoikeus säilyy AMD:llä ja AMD:n lisenssinhaltijoilla (joihin viitataan yhteisellä nimellä "AMD").   Asiakkaalla on oikeus:
a) käyttää ohjelmistoa ainoastaan AMD-laitteiston kanssa yhdessä tietokoneessa;
b) tehdä yksi koneellisesti luettavassa muodossa oleva kopio ohjelmistosta varmuuskopiointia varten.  AMD:n tekijänoikeustiedot ja muut alkuperäisen ohjelmiston omistusoikeustiedot, jotka olivat ohjelmiston, on kopioitava tälle kopiolle;
c) siirtää kaikki ohjelmiston käyttöoikeudet, jos samalla siirretään myös tämä käyttöoikeussopimus, ohjelmiston varmuuskopio, AMD-laitteisto ja siihen liittyvä dokumentaatio ja toinen osapuoli lukee tämän käyttöoikeussopimuksen ja hyväksyy sen ehdot.  Alkuperäisen asiakkaan käyttöoikeussopimuksen voimassaolo päättyy käyttöoikeuksien siirron yhteydessä.

2.  Rajoitukset. Ohjelmisto sisältää tekijänoikeuksien alaista ja patentoitua materiaalia, liikesalaisuuksia ja immateriaalioikeuksien alaista materiaalia.  Näiden suojaamiseksi asiakas ei saa, paitsi milloin lainsäädäntö toisin määrää:
a) palauttaa ohjelmiston koontikäännöstä, selvittää ohjelmiston valmistustapaa, purkaa koodia tai muuten palauttaa ohjelmistoa muuhun kuin koneellisesti luettavaan muotoon;
b) muokata, asentaa verkkoon, vuokrata, lainata, levittää tai luoda ohjelmistoon tai sen osaan perustuvia johdannaisia tai
c) siirtää ohjelmistoa sähköisesti tai verkon kautta tietokoneesta toiseen tai muuten siirtää ohjelmistoa muutoin kuin käyttöoikeussopimuksessa määritetyllä tavalla.

3.  Päättyminen. Tämä käyttöoikeussopimus on voimassa, kunnes se päätetään.  Asiakas voi päättää käyttöoikeussopimuksen milloin tahansa tuhoamalla ohjelmiston, siihen liittyvän dokumentaation ja kaikki näiden kopiot.  Käyttöoikeussopimus lakkaa välittömästi, ilman AMD:n ilmoitusta, jos asiakas ei noudata käyttöoikeussopimuksen ehtoja.  Sopimuksen päättyessä asiakkaan on tuhottava ohjelmisto, siihen liittyvä dokumentaatio ja kaikki näiden kopiot.

4.  Hallituksen käyttäjät. Jos asiakas hankkii tämän ohjelmiston Yhdysvaltain hallituksen yksikön tai toimiston puolesta, sovelletaan seuraavia ehtoja:  Hallitus hyväksyy, että ohjelmisto ja dokumentaatio on kehitetty yksityisillä varoilla ja ne toimitetaan "RAJOITETUIN OIKEUKSIN".  Ohjelmiston ollessa hallituksen käytössä sovelletaan kohtien DFARS 227.7202-1(a) ja 227.7202-3(a) (1995), DFARS 252.227-7013(c)(1)(ii) (lokakuu 1988), FAR 12.212(a)(1995), FAR 52.227-19, (kesäkuu 1987) tai FAR 52.227-14(ALT III) (kesäkuu 1987) mukaisia rajoituksia kaikkine lisäyksineen.  Jos käyttöoikeussopimuksen tai jonkin sen osan katsotaan olevan ristiriidassa rajoitettujen oikeuksien vähimmäisvaatimusten kanssa, sovelletaan vähimmäisvaatimuksia.

5.  Ei muita käyttöoikeussopimuksia.  Tässä käyttöoikeussopimuksessa suoraan ilmoitettujen oikeuksien lisäksi AMD ei myönnä tämän käyttöoikeussopimuksen alaisia suoria tai epäsuoria oikeuksia tai käyttöoikeussopimuksia, jotka liittyvät omistusoikeuksiin, patentteihin, tekijänoikeuksiin, liikesalaisuuksiin tai muihin AMD:n omistamiin tai hallitsemiin immateriaalioikeuksiin.

6.  Muut käyttöoikeussopimukset. OHJELMISTON LEVITTÄMINEN TAI KÄYTTÄMINEN KÄYTTÖJÄRJESTELMÄN KANSSA SAATTAA EDELLYTTÄÄ KÄYTTÖJÄRJESTELMÄN MYYJÄN MYÖNTÄMIÄ MUITA KÄYTTÖOIKEUSSOPIMUKSIA.  

7.  Rajoitetun takuun vastuuvapauslauseke. Asiakas hyväksyy käyttävänsä ohjelmistoa omalla vastuullaan.  Ohjelmisto ja siihen liittyvä dokumentaatio toimitetaan sellaisinaan, ilman mitään takuita, EIKÄ AMD MYÖNNÄ MITÄÄN SUORIA TAI EPÄSUORIA TAKUITA, MUKAAN LUKIEN, MUTTA EI NÄIHIN RAJOITTUEN, EPÄSUORA MYYTÄVYYSTAKUU TAI TAKUU TIETTYYN TARKOITUKSEEN SOPIVUUDESTA.  AMD EI TAKAA, ETTÄ OHJELMISTON SISÄLTÄMÄT TOIMINNOT VASTAAVAT ASIAKKAAN VAATIMUKSIA TAI ETTÄ OHJELMISTON TOIMINTA ON KESKEYTYKSETÖNTÄ TAI VIRHEETÖNTÄ TAI ETTÄ OHJELMISTOSSA OLEVAT VIAT KORJATAAN.  OHJELMISTON TOIMINNAN JA KÄYTÖN TULOSTEN RISKI ON YKSINOMAAN ASIAKKAALLA.  AMD EI MYÖSKÄÄN TAKAA OHJELMISTON TAI SIIHEN LIITTYVÄN DOKUMENTAATION KÄYTÖN TAI KÄYTÖN TULOSTEN OIKEELLISUUTTA, TARKKUUTTA, LUOTETTAVUUTTA, AJANTASAISUUTTA TAI MUITA OMINAISUUKSIA TAI ANNA LAUSUNTOJA NÄISTÄ. AMD:N TAI AMD:N VALTUUTETUN EDUSTAJAN ANTAMA SUULLINEN TAI KIRJALLINEN TIETO TAI NEUVO EI MUODOSTA TAKUUTA TAI LAAJENNA TÄMÄN TAKUUN KATTAVUUTTA.  JOS OHJELMISTO ON VIALLINEN, ASIAKAS (EI AMD TAI AMD:N VALTUUTETTU EDUSTAJA) ON VASTUUSSA HUOLLON TAI KORJAUKSEN EDELLYTTÄMISTÄ KUSTANNUKSISTA.  OHJELMISTOA EI OLE TARKOITETTU KÄYTETTÄVÄKSI LÄÄKETIETEELLISIIN, HENGENPELASTUKSEEN LIITTYVIIN, TAI ELÄMÄÄ YLLÄPITÄVIIN SOVELLUKSIIN.  JOIDENKIN MAIDEN TAI ALUEIDEN LAINSÄÄDÄNTÖ EI SALLI EPÄSUORIEN TAKUIDEN POISSULKEMISTA, JOTEN EDELLÄ MAINITTU EPÄSUORIEN TAKUIDEN POISSULKEMINEN EI VÄLTTÄMÄTTÄ KOSKE KAIKKIA ASIAKKAITA.  

8.  Vastuun rajoitus. AMD, SEN JOHTO, TOIMIHENKILÖT, TYÖNTEKIJÄT TAI EDUSTAJAT EIVÄT MISSÄÄN TAPAUKSESSA, HUOLIMATTOMUUS MUKAAN LUKIEN, VASTAA SATUNNAISISTA, EPÄSUORISTA, ERITYISISTÄ TAI TUOTTAMUKSELLISISTA VAHINGOISTA (MUKAAN LUKIEN LIIKETOIMINNAN VOITTOJEN MENETYKSEN, LIIKETOIMINNAN KESKEYTYMISEN, LIIKETOIMINNAN TIETOJEN MENETYKSEN JA VASTAAVIEN VAHINKOJEN KORVAAMINEN), JOTKA AIHEUTUVAT OHJELMISTON TAI SIIHEN LIITTYVÄN DOKUMENTAATION KÄYTÖSTÄ, VÄÄRINKÄYTÖSTÄ TAI KÄYTTÖKELVOTTOMUUDESTA, SOPIMUSRIKKOMUKSESTA TAI TOIMIMATTOMUUDESTA, MUKAAN LUKIEN KORVAUKSET, JOTKA PERUSTUVAT AMD:N TEKEMÄÄN PATENTIN, TEKIJÄNOIKEUDEN TAI MUUN IMMATERIAALIOIKEUDEN LOUKKAUKSEEN TAI VÄITETTYYN LOUKKAUKSEEN, VAIKKA AMD:Ä TAI AMD:N VALTUUTETTUA EDUSTAJAA OLISI VAROITETTU VAHINGONKORVAUSTEN MAHDOLLISUUDESTA.  JOIDENKIN MAIDEN TAI ALUEIDEN LAINSÄÄDÄNTÖ EI SALLI SATUNNAISTEN TAI TUOTTAMUKSELLISTEN VAHINGONKORVAUSTEN VASTUUN RAJOITTAMISTA, JOTEN EDELLÄ MAINITUT RAJOITUKSET EIVÄT VÄLTTÄMÄTTÄ KOSKE KAIKKIA ASIAKKAITA.  AMD ei ole vastuussa 1) tietojen tuhoutumisesta tai vahingoittumisesta tai 2) asiakkaan esittämistä vahingonkorvausvaatimuksista jotka perustuvat kolmansien osapuolien asiakkaalle tekemistä vahingonkorvausvaatimuksista.   AMD:n enimmäisvastuu vahingonkorvauksista, tuhoutumisesta ja toimintasyistä (sopimuksellisista, sopimusrikkomuksista (huolimattomuus mukaan lukien) tai muista) ei missään tapauksessa ole suurempi kuin asiakkaan ohjelmistosta maksama hinta.

9.  Sovellettava lainsäädäntö ja erotettavuus. Tämä sopimus on Kalifornian osavaltion lakien alainen ilman viittauksia lain periaatteiden riistiriitaan. Tähän käyttöoikeussopimukseen ei sovelleta Yhdistyneiden Kansakuntien kansainvälistä tavaroiden kauppaa koskevia sopimuksia, soveltaminen on nimenomaan poissuljettu.  Sopimuksen kaikki osapuolet ovat täten Santa Claran läänin ja Kalifornian pohjoisen piirikunnan osavaltion sekä liittovaltion tuomioistuinten alaisia kaikissa oikeudellisissa toimenpiteissä jotka pohjautuvat tai liittyvät tähän sopimukseen tai sopimusta koskeviin asioihin.  Osapuolet luopuvat kaikista vastalauseista, joita niillä saattaa olla kyseisten tuomioistuinten suhteen. 

10.  Täydellinen sopimus.  Tämä käyttöoikeussopimus muodostaa osapuolten välisen ohjelmiston ja siihen liittyvän dokumentaation käyttöä koskevan täydellisen sopimuksen, ja se korvaa aikaisemmat tätä asiaa koskevat suulliset ja kirjalliset sopimukset tai sitoumukset.  Tähän käyttöoikeussopimukseen tehdyt lisäykset tai muutokset eivät ole sitovia, elleivät ne ole kirjallisia ja AMD:n valtuutetun edustajan allekirjoittamia.


